Robert Walter McElroy

**Robert Walter McElroy** (født 5. februar 1954 i San Francisco i  California i USA) er en amerikansk prelat, katolsk biskop av San Diego, og kardinal, og erkebiskop-elekt av erkebispedømmet Washington.
## Liv og virke
### Biskop
McElroy ble født til en katolsk familie i San Francisco, til Walter og Roberta McElroy, som ett av deres fem barn.  Han vokste opp i San Mateo County. Han fikk en B.A. i historie fra Harvard University i 1975 og en M.A. i amerikansk historie fra Stanford University i 1976.

### Prest
Robert Walter McElroy ble ordinert til prest for erkebispedømmet San Francisco den 12. april 1980 av buener erkebiskop, John Raphael Quinn. Han var sekretær for erkebiskopen av San Francisco, John Raphael Quinn, fra 1982 til 1985. Han mottok doktorgrad i moralteologi fra Det pavelige universitet Gregoriana i Roma i 1986. I 1989 mottok han en doktorgrad fra Stanford Univversity i statsvitenskap.

Han var generalvikar for erkebispedømmet San Francisco fra 1995 til 1997. Fra 1997 var McElroy medlem av konsultorkollegiet i erkebispedømmet San Francisco.

### Hjelpebiskop i San Francisco
Pave Benedikt XVI utnevnte ham den 6. juli 2010 til hjelpebiskop i San Francisco og titulærbiskop av *Gemellae in Byzacena*. Erkebiskopen av San Francisco, George Hugh Niederauer, bispeviet ham den 7. september samme år; medkonsekratorer var John Raphael Quinn, emeritert erkebiskop av San Francisco, og John Charles Wester, biskop av Salt Lake.

### Biskop av San Diego
Pave Frans utnevnte ham til biskop av San Diego den 3. mars 2015. Hans Innsettelse i embedet der fant sted den 15. april samme år. 

McElroy fra tidlig av allment ansett som en tilhenger av pave Frans progressive linje i en rekke spørsmål. Han skrev ofte og meget om sosial ulikhet og kirkens oppdrag for fremme av sosial rettferdighet. I sin første offentlige fremtreden i San Diego lovet han å forkjempe de hjemløses sak, å støtte omfattende immigrasjonsreform, og å forby alle som har misbrukt mindreårige fra å tjene i presteskapet eller annen ansettelse i bispedømmet.

I en diskusjon om 2015-dokumentet «Forming Consciences for Faithful Citizenship» fra United States Conference of Catholic Bishops (USCCB), hevdet McElroy at dokumentet fokuserte overdrevent på abort og eutanasi. Han sa at *«ved siden av spørsmålene om abort og eutanasi, som er sentrale spørsmål i vår innsats for å transformere denne verden, er også fattigdom og jordens forringelse sentralt. Men dette dokumentet holder seg til strukturen i verdensbildet fra 2007. Det vipper til fordel for abort og dødshjelp og utelukker fattigdom og miljø.»* Han ba om at dokumentet ble skrotet i sin helhet. Hans kommentarer ble rapportert å ha synlig irritert kardinal Daniel DiNardo, som da fungerte som visepresident for USCCB og som senere ble dets president.  I en tale holdt den 17. februar 2016 oppfordret McElroy katolikker *«til å gjenkjenne og konfrontere den stygge bølgen av anti-islamsk bigotteri»* i USA. Han fordømte som *«gjentatte usannheter»* påstander om at islam er en voldelig religion og sammenlignet disse påstandene med 1800-tallets anti-katolisisme i Amerika.

Etter at erkebiskopen av San Francisco i mai 2022, Salvatore Joseph Cordileone, ekskluderte fra nattverden den demokratiske politikeren Nancy Pelosi for hennes påtrykk for føderal lovgivning til fordel for provoserte aborter under hele svangerskapet, advarte McElroy amerikanske biskoper mot å «gjøre eukaristien til et politisk verktøy.»

### Kardinal
Den 29. mai 2022 kunngjorde pave Frans at han ville kreere ham til kardinal den 27. august samme år. Han ble den dato kardinalprest med tittelkirken *[[San Frumenzio ai Prati Fiscali]]*.

### Erkebiskop av Washington
Den 6. januar 2025 utnevnte pave Frans kardinal Robert Walter McElroy til erkebiskop av Washington, erkebispedømmet som omfatter hovedstadsområdet District of Columbia og en krans av omliggende countyer i Maryland. 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop John Joseph Mitty (1884-1961) *1926
* Biskop Hugh Aloysius Donohoe (1905-1987) *1947
* Kardinal Roger Mahony (1936-) *1975
* Erkebiskop George Hugh Niederauer (1936-2017) *1995
* Biskop *Robert Walter McElroy* (1954-) *2010

## Referanser